b'\n_START_ARTICLE_\nDayap\n_START_PARAGRAPH_\nAng dayap\xc2\xa0(Citrus \xc3\x97 aurantiifolia) ay isang hybrid\xc2\xa0ng\xc2\xa0citrus mula sa\xc2\xa0C. micrantha\xc2\xa0at\xc2\xa0C. medica.\xc2\xa0Ito ay may isang mabilog\xc2\xa0na prutas na \xc2\xa02.5 - 5 cm ang lapad. Ito ay dilaw kapag hinog ngunit karaniwang inaani habang ito ay kulay berde.\xc2\xa0_NEWLINE_Malapit sa dayap ay ang bilolo.\n_START_SECTION_\nPaglalarawan\n_START_PARAGRAPH_\nAng puno ng dayap ay ma palumpong at maraming tinik, at maaaring umabot ng 5 m\xc2\xa0ang tangkad. Marami itong sanga. Medyo mabilog ang dahon nito, at may habang\xc2\xa02.5\xe2\x80\x939 centimetre (0.98\xe2\x80\x933.54\xc2\xa0in)cm, kahawig ng dahon ng kahel (Citrus aurantium). Ito ang dahilan kung bakit ang siyentipikong pangalan ng dayap ay C. aurantifolia._NEWLINE_Ang mga bulaklak\xc2\xa0nito ay may\xc2\xa0lapad na 2.5 cm. Madilaw hanggang sa puti ang mga ito na may kaunting pagkakulay-purpura sa gilid. Buong taon namumulaklak at namumunga ang puno ng dayap, ngunit ito ay higit na mabunga mula Mayo hanggang Setyembre sa panghilagang hemispero.\n_START_SECTION_\nPaglilinang at pagpapalaganap\n_START_PARAGRAPH_\nMahalagang mga factor ang klima at pagkahinog ng bunga sa pagtubo ng dayap. Kaya nitong tumubo sa mga lugar na may klimang mainit-init sa kahit anong buwan. Ang pagtubo nito\xc2\xa0ay pinakamahusay na mga maaraw na lugar na hindi bahain,\xc2\xa0may mabuting sirkulasyon ng hangin, at may proteksyon mula sa malamig simoy ng hangin. Dahil mababaw ang mga ugat nito ay mainam na itanim sa mabatong lupa upang magkaroon ang mga ito ng mas magandang kapit. Mainam din ang pagtabas ng mga labis na sanga upang mapaganda ang pag-ikot ng hangin.\n_START_SECTION_\nAni\n_START_PARAGRAPH_\nDepende ang ani ng puno sa edad nito. Ang mga taniman ng dayap na lima hanggang anim na taon na ang tanda ay maaaring mag-ani ng 6 tonelada kada ektarya. Mas matagal ang kailangang hintayin bago mamunga ang mga punong nagmula sa punla, ngunit ito ay mas mabunga kaysa sa mga punong ginamitan ng grafting.'